|  |  |  |  |  |
| --- | --- | --- | --- | --- |
|  | |  |  | |
| **ΕΛΛΗΝΙΚΗ ΔΗΜΟΚΡΑΤΙΑ**  **ΠΕΡΙΦΕΡΕΙΑ ΒΟΡΕΙΟΥ ΑΙΓΑΙΟΥ**  **ΕΙΔΙΚΗ ΥΠΗΡΕΣΙΑ ΔΙΑΧΕΙΡΙΣΗΣ**  **ΕΠ ΠΕΡΙΦΕΡΕΙΑΣ ΒΟΡΕΙΟΥ ΑΙΓΑΙΟΥ** | |  | **Μυτιλήνη, 06/12/2019** | |
|  | |  |  | |
| Ταχ. Δ/νση. | : 1ο χλμ. Μυτιλήνης-Λουτρών |  | **Α.Π.: οικ. 3381** | |
| ΤΚ | : 811 00, Μυτιλήνη |  |  | |
| Πληροφ. | : Γιαννάκα Δέσποινα |  | **Προς**: | **ΑΡΧΟΝΤΙΤΣΗΣ Ε.Π.Ε.** |
| Τηλ. | : 22513-52042 |  |  | Ηλεκτρονικοί Εξοπλισμοί Γραφείου |
| Fax | : 22513-52014, 52015 |  |  | ΠΩΛΗΣΗ & SERVICE |
| E-mail | : despgian@mou.gr |  |  | Ελ. Βενιζέλου 2 |
|  |  |  |  | Μυτιλήνη ΤΚ 81 132 |
|  |  | | | |
| **Θέμα:** | **Πρόσκληση υποβολής προσφοράς για την παροχή υπηρεσιών επισκευής/συντήρησης εκτυπωτών, μηχανημάτων τηλεομοιοτυπίας και φωτοαντιγραφικών μηχανημάτων της ΕΥΔ ΕΠ Βορείου Αιγαίου** | | | |

Ο Προϊστάμενος της ΕΥΔ Βορείου Αιγαίου έχοντας υπόψη:

1. Το Ν. 4314/2014 (ΦΕΚ 265/τ.Α΄/23.12.2014) «Για τη διαχείριση, τον έλεγχο και την εφαρμογή αναπτυξιακών παρεμβάσεων για την προγραμματική περίοδο 2014-2020»
2. Το Ν. 4412/2016 Δημόσιες Συμβάσεις Έργων, Προμηθειών και Υπηρεσιών (προσαρμογή στις Οδηγίες 2014/24/ΕΕ και 2014/25/ΕΕ)
3. Την με αριθ. πρωτ. οικ. 1668/06/06/2016 απόφαση ένταξης της πράξης «ΓΕΝΙΚΑ ΕΞΟΔΑ ΛΕΙΤΟΥΡΓΙΑΣ ΕΥΔ ΕΠ ΒΟΡΕΙΟΥ ΑΙΓΑΙΟΥ» με MIS 5001074 και ΣΑΕ 2016ΕΠ08810010, από όπου η ενέργεια του θέματος θα χρηματοδοτηθεί
4. Την με Α.Π. 23451/ΕΥΣΣΑ493/24-02-2017 (ΦΕΚ 677/τ.Β/03.03.2017) ΥΑ του Υπουργείου Οικονομίας Ανάπτυξης και Τουρισμού με θέμα «Διαδικασίες κατάρτισης, έγκρισης και υλοποίησης προγραμμάτων Τεχνικής Βοήθειας, διαδικασίες δημιουργίας και διατήρησης καταλόγων προμηθευτών για την ανάθεση και υλοποίηση ενεργειών Τεχνικής Βοήθειας» και τις τροποποιήσεις αυτής
5. Tην με Α.Π. 775/7.4.2017 Απόφαση έγκρισης Τεχνικής Υποστήριξης Εφαρμογής (Υποπρόγραμμα Α) του Ε.Π. Βόρειο Αιγαίο 2014-2020
6. Την υπ’ αριθ. 137675/ΕΥΘΥ1016/19.12.2018 (ΦΕΚ 5968/Β/31.12.2018) αντικατάσταση της υπ’ αριθ. 110427/ΕΥΘΥ/1020/20.10.2016 (ΦΕΚ3521/Β/1.11.2016) Υ.Α. «Τροποποίηση και αντικατάσταση της υπ’ αριθ. 81986/ΕΥΘΥ 712/31.7.2015 (ΦΕΚ Β/1822) Υ.Α. «Εθνικοί κανόνες Επιλεξιμότητας δαπανών για τα προγράμματα του ΕΣΠΑ 2014-2020 – Έλεγχοι νομιμότητας δημοσίων συμβάσεων συγχρηματοδοτούμενων πράξεων ΕΣΠΑ 2014-2020 από Αρχές Διαχείρισης και Ενδιάμεσους Φορείς – Διαδικασία ενστάσεων επί των αποτελεσμάτων της αξιολόγησης πράξεων»
7. Την με αριθ. πρωτ. 25853/28.02.2019 εγκύκλιο οδηγιών για την έγκριση και χρηματοδότηση του ΠΔΕ 2019 και τον προγραμματισμό δαπανών ΠΔΕ 2020-2022
8. Το Ν.4605/2019 (ΦΕΚ Α’52/01.04.2019) άρθρα 43 & 44 περί τροποποίησης διατάξεων του Ν.4412/2016
9. Τις υπηρεσιακές ανάγκες όπως αυτές περιγράφονται στην τεχνική έκθεση προγραμματισμού

**Προσκαλεί**

Την ΑΡΧΟΝΤΙΤΣΗΣ Ε.Π.Ε. να εκδηλώσει το ενδιαφέρον της με την υποβολή οικονομικής προσφοράς για τις δαπάνες παροχής υπηρεσιών επισκευής / συντήρησης εκτυπωτών, μηχανημάτων τηλεομοιοτυπίας και φωτοαντιγραφικών μηχανημάτων της ΕΥΔ ΕΠ Βορείου Αιγαίου και στην κατηγορία «Υπηρεσίες συντήρησης και επισκευής μηχανημάτων γραφείου» CPV: 50310000-1.

**1. ΑΝΤΙΚΕΙΜΕΝΟ ΕΡΓΟΥ**

Το αντικείμενο του έργου αφορά στην παροχή υπηρεσιών επισκευής / συντήρησης εκτυπωτών, μηχανημάτων τηλεομοιοτυπίας και φωτοαντιγραφικών μηχανημάτων της ΕΥΔ ΕΠ Βορείου Αιγαίου.

**2. ΔΙΑΡΚΕΙΑ ΥΛΟΠΟΙΗΣΗΣ ΕΡΓΟΥ**

Η διάρκεια υλοποίησης του έργου ορίζεται σε 1 έτος από την ημερομηνία υπογραφής της απόφασης ανάθεσης του έργου.

**3. ΤΙΜΗΜΑ**

Η συνολική αμοιβή για τις ανωτέρω υπηρεσίες, εκτιμάται σε 1.200,00 € μη συμπεριλαμβανομένου του αναλογούντος Φ.Π.Α.

Η ενέργεια συγχρηματοδοτείται από την ΣΑΕ 2016ΕΠ08810010.

Στο τίμημα περιλαμβάνονται όλες οι απαραίτητες αμοιβές και δαπάνες χωρίς καμία περαιτέρω επιβάρυνση της ΕΥΔ έστω και εξ επιγενόμενης αιτίας και ενδεικτικά:

* Η αμοιβή του προσωπικού που τυχόν διαθέτει η Ανάδοχος
* Κάθε δαπάνη που αφορά οποιονδήποτε τρίτο, σχετικό με τις υπηρεσίες αυτές, συμπεριλαμβανομένων των εισφορών σε Ασφαλιστικά Ταμεία οποιασδήποτε φύσης, της ασφάλισης έναντι όλων των ατυχημάτων (προσώπων, περιουσιών, κλπ.) ή υποχρεώσεων έναντι τρίτων κατά την εκτέλεση των υπηρεσιών της παρούσας ή εξ αφορμής αυτών.

Η Ανάδοχος επιβαρύνεται με κάθε νόμιμη ασφαλιστική εισφορά και κράτηση υπέρ νομικών προσώπων ή άλλων οργανισμών, η οποία, κατά νόμο, βαρύνει την Ανάδοχο.

**4. ΕΝΣΤΑΣΕΙΣ**

Κατά των αποφάσεων της αρχής χωρεί ένσταση σύμφωνα με τις διατάξεις του άρθρου 100 παρ. 4 του Ν. 4412/2016 και του άρθρου 127 Ν. 4412/2016. Η εν λόγω ένσταση υποβάλλεται σε 5 ημέρες από την κοινοποίηση της προσβαλλόμενης πράξης στον ενδιαφερόμενο οικονομικό φορέα. Η Αναθέτουσα Αρχή αποφασίζει εντός προθεσμίας 10 ημερών, μετά την άπρακτη πάροδο της οποίας τεκμαίρεται η απόρριψη της ένστασης. Για την κατάθεση της ένστασης καταβάλλεται παράβολο 1% της εκτιμώμενης αξίας της σύμβασης, το οποίο επιστρέφεται εάν η ένσταση γίνει δεκτή.

**5. ΤΡΟΠΟΣ ΠΛΗΡΩΜΗΣ**

Η πληρωμή θα πραγματοποιείται με την παροχή των υπηρεσιών και την προσκόμιση των απαραίτητων παραστατικών από την Ανάδοχο. Την Ανάδοχο βαρύνουν οι υπέρ τρίτων κρατήσεις, ως και κάθε άλλη επιβάρυνση, σύμφωνα με την κείμενη νομοθεσία, μη συμπεριλαμβανομένου Φ.Π.Α. Με κάθε πληρωμή θα γίνεται η προβλεπόμενη από την κείμενη νομοθεσία παρακράτηση φόρου εισοδήματος επί του καθαρού ποσού.

Θα προηγείται επίσης η οριστική παραλαβή από την Επιτροπή Παρακολούθησης και Παραλαβής, καθώς και η σύνταξη του Πρωτοκόλλου Οριστικής Παραλαβής.

Η παραλήπτρια της παρούσας καλείται να υποβάλλει το αργότερο μέχρι την Τρίτη 24 Δεκεμβρίου 2019 και ώρα 15:00 μ.μ. στα γραφεία της Ειδικής Υπηρεσίας Διαχείρισης Ε.Π. Περιφέρειας Βορείου Αιγαίου, 1ο χλμ. Μυτιλήνης Λουτρών, Τ.Κ. 811 00 Μυτιλήνη, οικονομική προσφορά (Παράρτημα Ι) για την εκτέλεση του έργου υπογεγραμμένη, η οποία διατυπώνεται αριθμητικώς σε ΕΥΡΩ χωρίς ΦΠΑ και με ΦΠΑ. Στο εν λόγω ποσό θα περιλαμβάνονται οι τυχόν υπέρ τρίτων κρατήσεις.

**Ο ΠΡΟΪΣΤΑΜΕΝΟΣ**

**ΤΗΣ Ε.Υ.Δ. ΕΠ ΒΟΡΕΙΟΥ ΑΙΓΑΙΟΥ**

**ΠΛΑΚΩΤΑΡΗΣ ΓΕΩΡΓΙΟΣ**

**Εσωτερική Διανομή:**

Μονάδα Γ΄

Χ.Α.

**ΠΑΡΑΡΤΗΜΑ Ι**

**ΕΝΤΥΠΟ ΟΙΚΟΝΟΜΙΚΗΣ ΠΡΟΣΦΟΡΑΣ**

|  |  |  |  |
| --- | --- | --- | --- |
| Α/Α | ΥΠΗΡΕΣΙΕΣ | ΤΙΜΗ/ΩΡΑ  (χωρίς ΦΠΑ) | ΤΙΜΗ/ΩΡΑ  (με ΦΠΑ) |
| 1 | ΑΠΑΣΧΟΛΗΣΗ ΓΙΑ ΕΠΙΣΚΕΥΗ/ΣΥΝΤΗΡΗΣΗ ΜΗΧΑΝΗΜΑΤΩΝ |  |  |

Ημερομηνία Υπογραφή και σφραγίδα